Asam malat mainaké peran wigati sajroné otot sacara sekabèhané, ngurangi keselé otot lan ningkataké ènèrgi awak. Dat iki uga nduwèni fungsi ngurangi tosisitas ing jero awak kang isa nyebapaké penyakit ati lan gangguan utek kanthi cara ngiket logam sing ngandhut racun ing jero awak. Sakliyané iku, asam malat mbantu njaga kulit tetep séhat lan enom, uga mbantu njaga karesikané cangkem. Asam malat isa katemokaké uga ing sapérangan prodhuk kayata ombènan kang mawa karbonisasi, prodhuk susu kang diasemaké, woh kalèng, prodhuk roti, sarta prodhuk perawatan mèdhis lan pribadi.[3]